CELEX: E2010J0012
Language: lt
Date: 2011-06-28 00:00:00
Title: 2011 m. birželio 28 d. Teismo sprendimas, byloje E-12/10 – ELPA priežiūros institucija prieš Islandiją (Susitariančiosios Šalies įsipareigojimų neįvykdymas – Laisvė teikti paslaugas – Direktyva 96/71/EB – Darbuotojų komandiravimas – Minimalios užmokesčio normos – Apmokamos atostogos ligos ar nelaimingo atsitikimo atveju – Draudimas nuo nelaimingų atsitikimų)

17.11.2011   
            
            
               LT
            
            
               Europos Sąjungos oficialusis leidinys
            
            
               C 336/20
            
         TEISMO SPRENDIMAS
   2011 m. birželio 28 d.
   byloje E-12/10
   ELPA priežiūros institucija prieš Islandiją
   (Susitariančiosios Šalies įsipareigojimų neįvykdymas – Laisvė teikti paslaugas – Direktyva 96/71/EB – Darbuotojų komandiravimas – Minimalios užmokesčio normos – Apmokamos atostogos ligos ar nelaimingo atsitikimo atveju – Draudimas nuo nelaimingų atsitikimų)
   2011/C 336/14
   Byloje E-12/10 ELPA priežiūros institucija prieš Islandiją – PRAŠYMAS nuspręsti, kad palikdama galioti Įstatymo Nr. 45/2007 dėl užsienio įmonių, kurios komandiruoja darbuotojus laikinai dirbti į Islandiją, teisių ir pareigų ir dėl šių darbuotojų darbo sutarties sąlygų 5 ir 7 straipsnius Islandija neįvykdė įsipareigojimų, kylančių iš EEE susitarimo 36 straipsnio ir EEE susitarimo XVIII priedo 30 punkte nurodyto teisės akto (1996 m. gruodžio 16 d. Europos Parlamento ir Tarybos direktyva 96/71/EB dėl darbuotojų komandiravimo paslaugų teikimo sistemoje), suderinto su EEE susitarimu jo 1 protokolu, 3 straipsnio; Teismas, sudarytas iš pirmininko Carl Baudenbacher, teisėjo Thorgeir Örlygsson ir teisėjo pranešėjo Per Christiansen, 2011 m. birželio 28 d. priėmė sprendimą, kurio rezoliucinė dalis yra tokia:
   Teismas:
   
               1)
            
            
               nusprendžia, kad palikdama galioti Įstatymo Nr. 45/2007 dėl užsienio įmonių, kurios komandiruoja darbuotojus laikinai dirbti į Islandiją, teisių ir pareigų ir dėl šių darbuotojų darbo sutarties sąlygų 5 ir 7 straipsnius Islandija neįvykdė įsipareigojimų, kylančių iš 1996 m. gruodžio 16 d. Europos Parlamento ir Tarybos direktyvos 96/71/EB dėl darbuotojų komandiravimo paslaugų teikimo sistemoje 3 straipsnio;
            
         
               2)
            
            
               nurodo Islandijai padengti bylinėjimosi išlaidas.